16767 



□2012372309020008 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1237 


23 Σεπτεμβρίου 2002 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Συμπληρωματική οριοθέτηση περιοχής και πιστωτικές 
διευκολύνσεις για την αποκατάσταση των ζημιών 


από τις πυρκαγιές της 26ης και 27ης Αυγούστου 

2000 σε περιοχές του Νομού Κέρκυρας. 1 

Οριοθέτηση περιοχής και πιστωτικές διευκολύνσεις 
για την αποκατάσταση των ζημιών από τις πυρκα¬ 
γιές του Αυγούστου 2001 στο Νομό Αρκαδίας. 2 

Πρακτική άσκηση φοιτητών του Τμήματος Κτηνιατρι¬ 
κής του Αριστοτελείου Πανεπιστημίου Θεσσαλονί¬ 
κης. 3 

Πρακτική άσκηση φοιτητών του Τμήματος Γεωπονίας 
του Αριστοτελείου Πανεπιστημίου Θεσσαλονίκης. 4 
Έγκριση του Οργανισμού Εσωτερικής Υπηρεσίας του 
Ν.Π.Δ.Δ. «ΑΘΛΗΤΙΚΟΣ ΟΡΓΑΝΙΣΜΟΣ ΔΗΜΟΥ ΠΟ¬ 
ΛΥΓΥΡΟΥ». 5 


ΑΠΟΦΑΣΕΙ Σ 

Αριθ. 6218/Α32 (1) 

Συμπληρωματική οριοθέτηση περιοχής και πιστωτικές δι¬ 
ευκολύνσεις για την αποκατάσταση των ζημιών απότις 
πυρκαγιές της 26ης και 27ης Αυγούστου 2000 σε πε¬ 
ριοχές του Νομού Κέρκυρας. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 
ΚΑΙ ΟΙ ΥΦΥΠΟΥΡΓΟΙ 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ- 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 2, παρ. 2 της από 28.7.78 Πρά- 
ξεως Νομοθετικού Περιεχομένου του Προέδρου της Δημο¬ 
κρατίας «περί αποκαταστάσεως ζημιών εκ σεισμών 1978 εις 
περιοχή Βορείου Ελλάδος κλπ. και ρυθμίσεως ετέρων τινών 
συναφών θεμάτων» που κυρώθηκε μετο Ν. 867/79 (ΦΕΚΑ'24). 

2. Τις διατάξεις του Ν. 1190/81 (ΦΕΚ 203/Α/30.7.81) ο 
οποίος κυρώνει την από 26.3.81 Πράξη Νομοθετικού Πε¬ 
ριεχομένου του Προέδρου της Δημοκρατίας, «περί απο¬ 
καταστάσεως ζημιών εκ σεισμών 1981 και ρυθμίσεως ετέ¬ 


ρων συναφών θεμάτων» όπως αυτό τροποποιήθηκε και 
συμπληρώθηκε με το άρθρο 1, παρ. 42 και 43 του Ν. 
2412/96 «Μεταφορά αρμοδιοτήτων από το Υπουργικό 
Συμβούλιο σε άλλα Κυβερνητικά όργανα και άλλες διατά¬ 
ξεις» (ΦΕΚ 123/Α/17.6.96). 

3. Τις διατάξεις του άρθρου 3, παρ. 3, τελευταίο εδάφιο 
του Ν. 1266/82 (ΦΕΚΑ'81) «Περί οργάνων ασκήσεωςτης 
νομισματικής, πιστωτικής και συναλλαγματικής πολιτικής 
και άλλες διατάξεις» όπως συμπληρώθηκε με το άρθρο 
25, παρ. 6 του Ν. 1418/84 «Περί Δημοσίων Έργων και ρυ¬ 
θμίσεις συναφών θεμάτων» (ΦΕΚ Α' 23). 

4. Τις διατάξεις του Ν. 128/75 «περί τροποποιήσεως και 
συμπληρώσεως διατάξεων τινών αναφερομένων εις την 
λειτουργία του χρηματοδοτικού συστήματος». 

5. Τις διατάξεις του άρθρου ΙΟτου Ν. 2576/98 «Βελτίω¬ 
ση των διαδικασιών για την ανάθεση της κατασκευής των 
δημοσίων έργων και άλλες διατάξεις». 

6. Το Π.Δ. 69/1988 «Οργανισμός Γενικής Γραμματείας 
Δημοσίων Έργων». 

7. Την Κοινή Απόφαση Δ16α/04/773/29.11.90 του 
Υπουργού Προεδρίας καιτου Αναπλ. Υπουργού ΠΕΧΩΔΕ 
«περί εξαιρέσεως διοικητικών πράξεων και εγγράφων 
από τον κανόνα των τριών υπογραφών». 

8. Την με αριθμό 50148/542/24.6.92 Κοινή Απόφαση των 
Υπουργών Εθν. Οικονομίας, Οικονομικών και Βιομηχα¬ 
νίας, Ενέργειας και Τεχνολογίας και Εμπορίου «Περιστο¬ 
λή δαπανών Δημοσίου Τομέα» (ΦΕΚ420/Β/1.7.92). 

9. Τις διατάξειςτου άρθρου 22του Ν. 2362/95 «ΠερίΔη- 
μοσίου Λογιστικού, ελέγχου των δαπανών του Κράτους 
και άλλες διατάξεις» (ΦΕΚ 247/Α/27.11.95). 

10. Τις διατάξεις του άρθρου 27 του Ν. 2081/92 (ΦΕΚ 154 
Α') και το γεγονός ότι από τις διατάξεις της παρούσας από¬ 
φασης προκαλείται δαπάνη σε βάρος του Προγράμματος 
Δημοσίων Επενδύσεων και συγκεκριμένα του έργου 
9869001 της ΣΑΕ 069. Η προκαλούμενη δαπάνη από την επι¬ 
δότηση του επιτοκίου βαρύνει το λογαριασμό του Ν. 128/75. 
Ο λογαριασμός αυτός επιδοτείται από τον Κρατικό Προ- 
ϋπ/σμό μόνο σε περίπτωση ελλειμματικότηταςτου. Το ύψος 
της δαπάνης αυτής θα είναι της τάξης των 19.000 Ευρώ. 

11. Την Κοινή Απόφαση ΔΙΔΚ/Φ1/2/22875/31.10.2001 
(ΦΕΚ 1480/Β/31.10.2001) του Πρωθυπουργού και του 
Υπουργού Εσωτερικών, Δημόσιας Διοίκησης και Αποκέ¬ 
ντρωσης, για την ανάθεση αρμοδιοτήτων στους Υφυ¬ 
πουργούς Εσωτερικών, Δημόσιας Διοίκησης και Αποκέ¬ 
ντρωσης, Σταύρο Μπένο και Λάμπρο Παπαδήμα. 

12. Την 1100383/1330/Α0006/31.10.2001 (ΦΕΚ 1485/Β7 
31.10.2001) κοινή απόφαση του Πρωθυπουργού καιτου 

Υπουργού Οικονομικών για τον καθορισμό αρμοδιοτήτων 
των Υφυπουργών Οικονομικών, Απόστολου Φωτιάδη και 
Γ εώργιου Φλωρίδη. 

13. Το Προεδρικό Διάταγμα 81 (ΦΕΚ 57/Α/21.3.2002) 
για συγχώνευση των Υπουργείων Εθνικής Οικονομίας και 
Οικονομικών στο Υπουργείο Οικονομίας και Οικονομικών. 

14. Την κοινή απόφαση Υ6/31.10.2001 (ΦΕΚ 1484/Β/ 
31.10.2001) του Πρωθυπουργού και της Υπουργού 
ΠΕ.ΧΩ.Δ.Ε., για την ανάθεση αρμοδιοτήτων στους Υφυ¬ 
πουργούς ΠΕ.ΧΩ.Δ.Ε, Ιωάννη Τσακλίδη και Ροδούλα Ζήση. 

15. Την με 9705/ΤΠ32/10.1.2001 (ΦΕΚ 29/Β/17.1.2001) 
κοινή απόφαση του Υπουργού Εθνικής Οικονομίας και 
των Υφυπουργών Εσωτερικών, Δημόσιας Διοίκησης και 
Αποκέντρωσης, Οικονομικών και ΠΕ.ΧΩ.Δ.Ε., «Οριοθέτη- 
ση περιοχής και πιστωτικές διευκολύνσεις για την αποκα¬ 
τάσταση των ζημιών από τις πυρκαγιές της 26ης και 27ης 
Αυγούστου 2000 σε περιοχές του Νομού Κέρκυρας». 

16. Το με αρ. πρωτ. ΤΥ/ΟΙΚ/32334/22.7.2002 έγγραφο 
της Νομαρχιακής Αυτοδιοίκησης Κέρκυρας. 

17. Το από 19.7.2002 έγγραφο του Δήμου Αχίλλειων. 

18. Τις έκτακτες στεγαστικές και λοιπές ανάγκες που 
έχουν δημιουργηθεί στους κατοίκους περιοχών του Νο¬ 
μού Κέρκυρας που επλήγησαν από τις πυρκαγιές της 
26ης και 27ης Αυγούστου 2000, αποφασίζουμε: 

Α. ΟΡΙΟΘΕΤΗΣΗ ΠΛΗΓΕΙΣΑΣ ΠΕΡΙΟΧΗΣ 

1. Την επέκταση κατ’ ανάλογο εφαρμογή των διατάξε¬ 
ων της από 28.7.1978 Πράξεως Νομοθετικού Περιεχομέ¬ 
νου «Περί αποκαταστάσεως ζημιών εκ σεισμών 1978 εις 
περιοχή Βορ. Ελλάδος κλπ.», όπως αυτή κυρώθηκε, τρο¬ 
ποποιήθηκε και συμπληρώθηκε με τους Νόμους 867/79, 
1048/80,1133/81 και 1190/81 όπως ορίζεται στο άρθρο 10 
του Ν. 2576/98 καθώς καιτων σχετικών κανονιστικών πρά¬ 
ξεων όπως ισχύουν σήμερα για την αποκατάσταση των 
ζημιώντων κτιρίων γενικά, τις οποίες προκάλεσαν οι πυρ¬ 
καγιές της 26ης και 27ης Αυγούστου 2000 που έπληξαν 
περιοχές του Νομού Κέρκυρας και συγκεκριμένα στα δι¬ 
οικητικά όρια του Δημοτικού Διαμερίσματος Αγ. Προκο¬ 
πίου του Δήμου Αχίλλειων. 

2. Το έργο της αποκατάστασης των ζημιών από τις πυρκα¬ 
γιές, που έπληξαν περιοχές του Νομού Κέρκυρας, ανατίθε¬ 
ται στην Υπηρεσία Αποκατάστασης Σεισμοπλήκτων (Υ.Α.Σ.). 

3. Ορίζεται προθεσμία ενός (1) έτους απάτη δημοσίευ¬ 
ση της παρούσας απόφασης σε ΦΕΚ, για την υποβολή αι¬ 
τήσεων, συνοδευόμενων από τα απαραίτητα δικαιολογη- 
τικά, για την δανειοδότηση των πληγέντων κτισμάτων από 
τις πυρκαγιές της 26ης και 27ης Αυγούστου 2000. 

Β. ΣΤΕΓΑΣΤΙΚΑ ΣΥΝΔΡΟΜΗ ΠΡΟΣ ΙΔΙΩΤΕΣ 

1. Εγκρίνουμε όπως η χορήγηση στεγαστικής συνδρο¬ 
μής (άτοκο δάνειο και δωρεάν κρατική αρωγή) για την 
αποκατάσταση των ζημιών από τις πυρκαγιές της 26ης 
και 27ης Αυγούστου 2000 σε περιοχές του Νομού Κέρκυ¬ 
ρας, γίνει σύμφωνα με την 9705/ΤΠ32/10.1.2001 κοινή 
απόφαση του Υπουργού Εθνικής Οικονομίας καιτων Υφυ¬ 
πουργών Εσωτερικών, Δημόσιας Διοίκησης και Αποκέ¬ 
ντρωσης, Οικονομικών και ΠΕ.ΧΩ.Δ.Ε. 

Από την απόφαση αυτή προκαλείται δαπάνη σε βάρος του 
κρατικού προϋπολογισμού, ύψους 11.500 Ευρώ για δωρεάν 
κρατική αρωγή και 19.000 Ευρώ για επιδότηση επιτοκίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Σεπτεμβρίου 2002 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΥΦΥΠ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Ν. ΧΡΙΣΤΟΔΟΥΛΑΚΗΣ Γ. ΦΛΩΡΙΔΗΣ 

ΥΦΥΠ. ΕΣΩΤΕΡΙΚΩΝ, ΔΗΜ. ΥΦΥΠ. ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΔΗΜΟΣΙΩΝ ΕΡΓΩΝ 

Λ. ΠΑΠΑΔΗΜΑΣ I. ΤΣΑΚΛΙΔΗΣ 


Αριθ. 4207/Α32 (2) 

Οριοθέτηση περιοχής και πιστωτικές διευκολύνσεις για 
την αποκατάσταση των ζημιών από τις πυρκαγιές του 
Αυγούστου 2001 στο Νομό Αρκαδίας. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 
ΚΑΙ ΟΙ ΥΦΥΠΟΥΡΓΟΙ 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 2, παρ. 2 της από 28.7.78 
Πράξεως Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών εκ σεισμών 
1978 εις περιοχή Βορείου Ελλάδος κλπ. και ρυθμίσεως 
ετέρων τινών συναφών θεμάτων» που κυρώθηκε με το Ν. 
867/79 (ΦΕΚ Α'24). 

2. Τις διατάξεις του Ν. 1190/81 (ΦΕΚ 203/Α/30.7.81) ο 
οποίος κυρώνει την από 26.3.81 Πράξη Νομοθετικού Πε¬ 
ριεχομένου του Προέδρου της Δημοκρατίας, «περί απο¬ 
καταστάσεως ζημιών εκ σεισμών 1981 και ρυθμίσεως 
ετέρων συναφών θεμάτων», όπως αυτό τροποποιήθηκε 
και συμπληρώθηκε με το άρθρο 1, παρ. 42 και 43 του Ν. 
2412/96 «Μεταφορά αρμοδιοτήτων από το Υπουργικό 
Συμβούλιο σε άλλα Κυβερνητικά όργανα και άλλες διατά¬ 
ξεις» (ΦΕΚ 123/Α/17.6.96). 

3. Τις διατάξειςτου άρθρου 3, παρ. 3, τελευταίο εδάφιο 
του Ν. 1266/82 (ΦΕΚΑ'81) «Περίοργάνωνασκήσεωςτης 
νομισματικής, πιστωτικής και συναλλαγματικής πολιτικής 
και άλλες διατάξεις» όπως συμπληρώθηκε με το άρθρο 
25, παρ. 6 του Ν. 1418/84 «Περί Δημοσίων Έργων και ρυθ¬ 
μίσεις συναφών θεμάτων» (ΦΕΚ Α' 23). 

4. Τις διατάξειςτου Ν. 128/75 «περίτροποποιήσεως και 
συμπληρώσεως διατάξεων τινών αναφερομένων εις την 
λειτουργία του χρηματοδοτικού συστήματος». 

5. Τις διατάξειςτου άρθρου ΙΟτου Ν. 2576/98 «Βελτίω¬ 
ση των διαδικασιών για την ανάθεση της κατασκευής των 
δημοσίων έργων και άλλες διατάξεις». 

6. Το Π.Δ. 69/1988 «Οργανισμός Γενικής Γραμματείας 
Δημοσίων Έργων». 

7. ΤηνΔ16α/04/773/29.11.90 κοινή απόφαση του Υπουρ¬ 
γού Προεδρίας και του Αναπλ. Υπουργού ΠΕ.ΧΩ.Δ.Ε. 
«περί εξαιρέσεως διοικητικών πράξεων και εγγράφων 
από τον κανόνα των τριών υπογραφών». 

8. Την με αριθμό 50148/542/24.6.92 κοινή απόφαση των 
Υπουργών Εθν. Οικονομίας, Οικονομικών και Βιομηχα¬ 
νίας, Ενέργειας και Τεχνολογίας και Εμπορίου «Περιστο¬ 
λή δαπανών Δημοσίου Τομέα» (ΦΕΚ 420/Β71.7.92). 

9. Τις διατάξειςτου άρθρου 22του Ν. 2362/95 «ΠερίΔη¬ 
μοσίου Λογιστικού, ελέγχου των δαπανών του Κράτους 
και άλλες διατάξεις» (ΦΕΚ 247/Α/27.11.95). 

10. Τις διατάξεις του άρθρου 27 του Ν. 2081/92 (ΦΕΚ 
154/Α') και το γεγονός ότι από τις διατάξεις της παρού¬ 
σας απόφασης δεν προκαλείται δαπάνη σε βάρος του 
Κρατικού Προϋπολογισμού αλλά η δαπάνη βαρύνει το 
Πρόγραμμα Δημοσίων Επενδύσεων και συγκεκριμένα 
τα έργα 2000ΣΕ06900025, 2000ΣΕ06900026, 2000ΣΕ 
06900027 της ΣΑΕ 069. 

Η προκαλούμενη δαπάνη από την επιδότηση του επιτο¬ 
κίου βαρύνει το λογαριασμό του Ν. 128/75. Ο λογαρια¬ 
σμός αυτός επιδοτείται από τον Κρατικό Προϋπολογισμό 
μόνο σε περίπτωση ελλειμματικότητάς του. Το ύψος της 
δαπάνης αυτής θα είναι της τάξης των 45.150 Ευρώ. 

11. Την ΔΙΔΚ/Φ1/2/22875/31.10.2001 (ΦΕΚ 1480/Β7 
31.10.2001) κοινή απόφαση του Πρωθυπουργού και του 

Υπουργού Εσωτερικών Δημόσιας Διοίκησης και Αποκέ¬ 
ντρωσης, για την ανάθεση αρμοδιοτήτων στους Υφυ¬ 
πουργούς Εσωτερικών, Δημόσιας Διοίκησης και Αποκέ¬ 
ντρωσης, Σταύρο Μπένο και Λάμπρο Παπαδήμα. 

12. Την 1100383/1330/Α0006/31.10.2001 (ΦΕΚ 1485/Β7 
31.10.2001) κοινή απόφαση του Πρωθυπουργού και του 
Υπουργού Οικονομικών για τον καθορισμό αρμοδιοτήτων 
των Υφυπουργών Οικονομικών, Απόστολου Φωτιάδη και 
Γεώργιου Φλωρίδη. 

13. Την Υ6/31.10.2001 (ΦΕΚ 1484/Β731.10.2001) κοινή 
απόφαση του Πρωθυπουργού και της Υπουργού ΠΕ.- 
ΧΩ.Δ.Ε. για την ανάθεση αρμοδιοτήτων στους Υφυπουρ¬ 
γούς ΠΕ.ΧΩ.Δ.Ε., Ιωάννη Τσακλίδη και Ροδούλα Ζήση. 

14. Το 1249/21.5.2002 έγγραφο της Δ/νσης Υποδομών 
της Νομαρχιακής Αυτοδιοίκησης Αρκαδίας. 

15. Τις έκτακτες στεγαστικές και λοιπές ανάγκες που 
έχουν δημιουργηθεί στους κατοίκους του Δήμου Φαλαι- 
σίας που επλήγησαν από τις πυρκαγιές του Αυγούστου 
2001, αποφασίζουμε: 

1. ΟΡΙΟΘΕΤΗΣΗ ΠΛΗΓΕΙΣΑΣ ΠΕΡΙΟΧΗΣ 

1. Την επέκταση κατ’ ανάλογο εφαρμογή των διατάξεων 
της από 28.7.1978 Πράξεως Νομοθετικού Περιεχομένου 
«Περί αποκαταστάσεως ζημιών εκ σεισμών 1978 εις περιο¬ 
χή Βορ. Ελλάδος κλπ.», όπως αυτή κυρώθηκε, τροποποιή¬ 
θηκε και συμπληρώθηκε με τους Νόμους 867/79,1048/80, 
1133/81 και 1190/81 όπως ορίζεται στο άρθρο 10 του Ν. 
2576/98 καθώς και των σχετικών κανονιστικών πράξεων 
όπως ισχύουν σήμερα για την αποκατάσταση των ζημιών 
των κτιρίων γενικά, τις οποίες προκάλεσαν οι πυρκαγιές 
του Αυγούστου 2001 που έπληξαν περιοχές του Νομού Αρ¬ 
καδίας και συγκεκριμένα τα διοικητικά όρια του Δημοτικού 
Διαμερίσματος Φαλαισίας του Δήμου Φαλαισίας. 

2. Το έργο της αποκατάστασης των ζημιών από τις πυρ¬ 
καγιές, που έπληξαν περιοχές του Νομού Αρκαδίας, ανα¬ 
τίθεται στην Υπηρεσία Αποκατάστασης Σεισμοπλήκτων 
(Υ.Α.Σ.). 

3. Ορίζεται προθεσμία ενός (1) έτους, από τη δημοσίευ¬ 
ση της παρούσας απόφασης σε ΦΕΚ, για την οκοβολή αι¬ 
τήσεων, συνοδευόμενων από τα απαραίτητα δικαιολογη- 
τικά, για τη δανειοδότηση των πληγέντων κτισμάτων από 
τις πυρκαγιές του Αυγούστου 2001. 

2. ΣΤΕΓΑΣΤΙΚΗ ΣΥΝΔΡΟΜΗ ΠΡΟΣ ΙΔΙΩΤΕΣ 

I. Εγκρίνεται η χορήγηση στεγαστικής συνδρομής (άτο¬ 
κο δάνειο και δωρεάν κρατική αρωγή) για την αποκατά¬ 
σταση των ζημιών που προκάλεσαν οι πυρκαγιές του Αυ¬ 
γούστου 2001 σε περιοχές του Νομού Αρκαδίας. 

α. Για ανακατασκευή των κτιρίων που κατέρρευσαν ή 
κρίνονται κατεδαφιστέα ή υπέρμετρης δαπάνης επισκευ¬ 
ής (ασύμφορα) ή είναι δομημένα από ευτελή υλικά (ωμο¬ 
πλίνθους ή μη διαμορφωμένους λίθους μικρής διατομής 
με συνδετικό υλικό αργιλώδες) και τα οποία δεν έχουν χα¬ 
ρακτηριστεί κατεδαφιστέα, αλλά οι ζημιές που προκλή- 
θηκαν από τις πυρκαγιές δεν επιδέχονται, σύμφωνα με 
την κρίση της αρμόδιας Υπηρεσίας, ουσιαστική αποκατά¬ 
σταση, δηλαδή επισκευή που εξασφαλίζει την αναγκαία 
αντισεισμική αντοχή τους. 

β. Την επισκευή των πάσης φύσεως κτιρίων που έχουν 
υποστεί ζημιές από τις πυρκαγιές. Τα ανωτέρω δάνεια δύ- 
νανται να χρησιμοποιηθούν και για αυτοστέγαση. 

γ. Τα κτίρια που χαρακτηρίζονται εγκαταλελειμμένα 
(διατηρούν τους περιμετρικούς τοίχους και έστω τμήμα 
της στέγης) δεν δικαιούνται δανείου. Προκειμένου να γί¬ 
νει άρση του χαρακτηρισμού του εγκαταλελειμμένου θα 
πρέπει το κτίσμα να έχει κουφώματα και να ήταν στοιχει¬ 
ωδώς κατοικήσιμο και ο ενδιαφερόμενος να προσκομίσει 
τα ακόλουθα δικαιολογητικά: 


α) Βεβαίωση ΔΕΗ ότι είχε ρεύμα. 

β) Δήλωση στοιχείων ακινήτων (Ε9) και (ΕΙ) για το χρο¬ 
νικό διάστημα πριν από τις πυρκαγιές του Αυγούστου 
2001 . 

II. ΔΙΚΑΙΟΥΧΟΙ ΣΤΕΓΑΣΤΙΚΗΣ ΣΥΝΔΡΟΜΗΣ 

1. Οι δικαιούχοι της στεγαστικής συνδρομής (άτοκο δά¬ 
νειο και δωρεάν κρατική αρωγή) θα καθορίζονται από την 
αρμόδια Υπηρεσία στην οποία οι ενδιαφερόμενοι θα πρέ¬ 
πει να υποβάλουν αίτηση με τα σχετικά δικαιολογητικά, 
μέσα στις προθεσμίες που ορίζονται στην παρούσα από¬ 
φαση. 

2. Η Υπηρεσία Αποκατάστασης Σεισμοπλήκτων (Υ.Α.Σ.) 
θα χορηγεί στους δικαιούχους βεβαίωση με την οποία θα 
προσδιορίζεται το ύψος της απαιτούμενης δαπάνης επι¬ 
σκευής ή το ποσό που δικαιούται ο ενδιαφερόμενος για 
ανακατασκευή ή αυτοστέγαση. Στη βεβαίωση θα αναφέ- 
ρεται το ποσό της δωρεάν κρατικής αρωγής καθώς και 
του δανείου, σύμφωνα με τους όρους που καθορίζονται 
κατωτέρω για τα κτίρια που βρίσκονται εντός των πληγει- 
σών περιοχών. 

3. Σε περίπτωση που το συγκεκριμένο κτίριο ρυμοτο- 
μείται ή δεν μπορεί να ανακατασκευαστεί για οποιαδήπο¬ 
τε άλλη νόμιμη αιτία ή ο ενδιαφερόμενος το επιθυμεί, τό¬ 
τε ο ιδιοκτήτης ή καθένας από τους συνιδιοκτήτες (εφό¬ 
σον υφίσταται συνιδιοκτησία), δικαιούται στεγαστική 
συνδρομή για αυτοστέγαση με αγορά ή ανέγερση κατοι¬ 
κίας σε άλλη πληγείσα περιοχή. 

4. Σε περίπτωση που κατέρρευσαν κτίσματα από τις 
πυρκαγιές ή κατεδαφίστηκαν αμέσως μετά από αυτές με 
εντολή Δημόσιας ή Δημοτικής Αρχής, χωρίς να έχουν εκ- 
δοθεί πρωτόκολλα επικινδύνως ετοιμόρροπων κτισμά- 
των, από τις κατά το Νόμο Τριμελείς Επιτροπές, εγκρί¬ 
νουμε τη δανειοδότηση τους εφόσον: 

α. Ο ενδιαφερόμενος υποβάλει εμπρόθεσμα αίτηση για 
δανειοδότηση του συγκεκριμένου κτίσματος. 

β. Υπάρχουν παραστατικά στοιχεία διαπίστωσης της 
ύπαρξης του κτίσματος, διαπίστωσης του εμβαδού και 
της χρήσης του (π.χ. οικοδομική άδεια ανέγερσης της κα- 
ταστραφείσας οικοδομής, φωτογραφίες, αεροφωτογρα¬ 
φίες κλπ.) 

γ. Υπάρχουν στοιχεία ότι το κτίσμα δεν ήταν εγκαταλε- 
λειμμένο (π.χ. αποδείξεις Κοινωφελών Οργανισμών ή Δη¬ 
μοτικών ή Κοινοτικών τελών κλπ.). 

δ. Η αρμόδια Δημόσια ή Δημοτική Αρχή βεβαιώνει ότι 
δόθηκε εντολή για την κατεδάφιση του κτίσματος προς 
αποτροπή αμέσου κινδύνου μετά τις πυρκαγιές ή βεβαίω 
ση ότι το κτίσμα κατέρρευσε από τις πυρκαγιές του Αυ¬ 
γούστου 2001. 

III. ΟΡΟΙ ΣΤΕΓΑΣΤΙΚΗΣ ΣΥΝΔΡΟΜΗΣ 

1. ΑΝΑΚΑΤΑΣΚΕΥΗ Ή ΑΥΤΟΣΤΕΓΑΣΗ 

Η στεγαστική συνδρομή (δάνειο και δωρεάν κρατική 
αρωγή) θα χορηγείται στους δικαιούχους με βάση την 
προσκομιζόμενη στη δανείστρια Τράπεζα έγγραφη συνη- 
γορίατης αρμόδιας Υπηρεσίας, με τους ακόλουθους βα¬ 
σικούς όρους: 

α) Γ ια κτίσματα που έχουν χρήση κατοικίας 382 Ευρώ 
ανά τ.μ. και με ανώτατο όριο δανειοδοτούμενης επιφά¬ 
νειας τα 120τ.μ., ανά χωριστή ιδιοκτησία. 

β) Για κτίρια που έχουν χρήση επαγγελματικού χώρου η 
στεγαστική συνδρομή ανέρχεται στο ποσό των 235 Ευρώ 
ανά τ.μ. και για δανειοδοτούμενη επιφάνεια μέχρι 120 
τ.μ., ήτοι μέχριτου ποσού των 28.200 Ευρώ, για τα πρώτα 
150 τ.μ. Στην περίπτωση που ο επαγγελματικός χώρος 
έχει επιφάνεια άνω των 150 τ.μ., γιατην επιπλέον αυτή επι¬ 
φάνεια χορηγείται μόνο δάνειο χωρίς κρατική αρωγή και 
για τον υπολογισμό της συνολικής δανειοδότησης θα δι- 

αιρείται η επιφάνεια του σε τμήματα των 150 τ. μ. για τατυ- 
χόνδάνειαπου θα προκύψουνπέραντων πρώτων 150τ.μ. 
το ποσόντου δανείου ορίζεται σε 147 Ευρώ ανάτ.μ. και 
για δανειοδοτούμενη επιφάνεια 120 τ.μ., ήτοι μέχρι του 
ποσού των 17.640 Ευρώ για κάθε επιπλέον δάνειο που θα 
χορηγείται. Το προκύπτοντελικώς, μετά την ως άνω διαί¬ 
ρεση, υπόλοιπο τμήματος, αν έχει επιφάνεια μέχρι και 50 
τ.μ. θα αμελείται, ενώ αν είναι πάνω από 50 τ.μ., τότε θα 
χορηγείται στεγαστική συνδρομή ανάλογα με το εμβαδόν 
του και σύμφωνα μετά ισχύοντα ανώτατα όρια (εμβαδού 
και δανείου). 

γ) Για υπόγειους χώρους όπως αυτοί ορίζονται από το 
Γ.Ο.Κ. και είναι διαμορφωμένοι ως διαμερίσματα κατοι¬ 
κίας ή επαγγελματικές στέγες, χορηγείται ποσό δανείου 
που αντιστοιχεί στο 70% της εκάστοτε ισχύουσας μεγί¬ 
στης τιμής μονάδας για τη χρηματοδότηση των ανακατα- 
σκευαζομένων κατοικιών ή επαγγελματικών χώρων αντί¬ 
στοιχα. 

δ) Για κατασκευές βοηθητικής χρήσεως στο δώμα οικο¬ 
δομών π.χ. απολήξεις κλιμακοστασίων, ανελκυστήρων 
κλπ. χορηγείται δάνειο που αντιστοιχεί στο 70% της εκά¬ 
στοτε ισχύουσας μεγίστης τιμής μονάδας για τη χρημα¬ 
τοδότηση της ανακατασκευαζόμενης επιφάνειας. 

ε) Για κτίρια που η κατασκευή τους είχε προχωρήσει μό¬ 
νον μέχρι το σκελετό από οπλισμένο σκυρόδεμα, χορη¬ 
γείται δάνειο που αντιστοιχεί στο 30% της εκάστοτε ισχύ- 
ουσας μεγίστης τιμής μονάδας για τη χρηματοδότηση 
της ανακατασκευαζόμενης επιφάνειας. 

στ) Γ ια βοηθητικούς χώρους της αυτής οικοδομής ή ευ¬ 
ρισκόμενους στο αυτό οικόπεδο που συμπληρώνουν τη 
λειτουργικότητα της κατοικίας και με την προϋπόθεση ότι 
το σύνολο της δανειοδοτούμενης επιφάνειας (κύριος και 
βοηθητικός χώρος) δεν υπερβαίνει τα 120 τ.μ. (π.χ. απο¬ 
θήκες τροφίμων, ιματιοθήκες, κουζίνες, φούρνοι κλπ.) η 
ανά τ.μ. κατεδαφιστέου ή καταστραφέντος ολοσχερώς 
κτίσματος τιμή αποζημίωσης, (είτε βάση πρωτοκόλλων 
κατεδαφίσεως, είτε ως ασύμφορα επισκευής, είτε ως μη 
ασφαλώς επισκευάσιμα λόγω ευτελών δομικών υλικών) 
είναι η αυτή με της κατοικίας, παράγραφος (α). 

ζ) Για ανεξάρτητες αποθήκες οποιοσδήποτε χρήσης 
(οικιακή ή επαγγελματική αποθήκη) καθώς και στάβλους, 
ποιμνιοστάσια και γενικά αγροτικά κτίσματα, χώρους 
αποθήκευσης, που είτε βρίσκονται στο ίδιο οικόπεδο με 
το κυρίως κτίσμα είτε σε άλλο, η ανάτ.μ. κατεδαφιστέου 
ή καταστραφέντος ολοσχερώς κτίσματος τιμή αποζημίω¬ 
σης, ανέρχεται στο ποσό των 132 Ευρώ κατεδαφιζόμενης 
ή καταστραφείσας ολοσχερώς επιφάνειας και μέχρι εμ¬ 
βαδού 120 τ.μ. 

η) Γ ια την ανακατασκευή αγροτικών κατοικιών (κτισμά- 
των ευτελούς αξίας κατασκευής, μικρού κατά κανόνα εμ¬ 
βαδού που χρησιμοποιούνται εποχιακά) η στεγαστική 
συνδρομή ανέρχεται στο ποσό των 205 Ευρώ ανά τ.μ. 
κατεδαφιζόμενης ή καταστραφείσας ολοσχερώς επιφά¬ 
νειας και μέχρι συνολικού εμβαδού 120 τ.μ. 

θ) Για κτίρια που ανήκουν στο Δημόσιο, Ν.Π.Δ.Δ. ή σε 
Κοινωφελή ή σε Φιλανθρωπικά ή σε Ευαγή Ιδρύματα ή σε 
Σωματεία, το ύψος της στεγαστικής συνδρομής ανέρχε¬ 
ται στο ποσό των 352 Ευρώ ανά τ.μ. επί του συνόλου της 
κατεδαφιστέας ή καταστραφείσας ολοσχερώς επιφά¬ 
νειας και η ανεγειρόμενη επιφάνεια δεν θα πρέπει να είναι 
μικρότερη του 75% της κατεδαφισθείσης. 

ι) Γ ια την ανακατασκευή κωδωνοστασίων και μόνο, το 
ύψος της στεγαστικής συνδρομής είναι ανάλογο του 
όγκου του κατεδαφιστέου ή καταστραφέντος ολοσχε¬ 
ρώς κτίσματος και ανέρχεται στο ποσό των 44 Ευρώ ανά 
κυβικό μέτρο. 


ια) Για κτίρια με περισσότερες χωριστές ιδιοκτησίες 
(πολυκατοικίες) ο κάθε ιδιοκτήτης δικαιούται εκτός της 
στεγαστικής συνδρομής για ανακατασκευή ή αυτοστέγα¬ 
ση που αντιστοιχεί στην ιδιοκτησία του, επί πλέον στεγα- 
στική συνδρομή ανάλογη με το ποσοστό του επί των κοι¬ 
νοχρήστων χώρων και μέχρι συνολικού εμβαδού 120 τ.μ. 
αθροιστικά (από ιδιοκτησία και κοινόχρηστο χώρο). 

ιβ) Η δωρεάν κρατική αρωγή, που αντιστοιχεί στην 
παραπάνω στεγαστική συνδρομή για ανακατασκευή ή 
αυτοστέγαση θα καλυφθεί από τον Προϋπολογισμό Δη¬ 
μοσίων Επενδύσεων και ορίζεται σε ποσοστό 33% της 
στεγαστικής συνδρομής και μόνο για μία ιδιοκτησία. Στην 
περίπτωση της παρ. (β) κάθε τμήμα με επιφάνεια 150 τ.μ. 
θεωρείται ανεξάρτητη ιδιοκτησία. 

ιγ) Σε περίπτωση που στον ίδιο ιδιοκτήτη ανήκαν πριν 
από την πυρκαγιά, περισσότερες της μίας ιδιοκτησίες, 
δάνειο δικαιούται για κάθε μία από αυτές, ενώ δωρεάν 
κρατική αρωγή μόνο για τη μία ιδιοκτησία, την οποία επι¬ 
λέγει ο ίδιος με Υπεύθυνη Δήλωση. Γιατις πέραν της μίας 
ιδιοκτησίες το σύνολο της στεγαστικής συνδρομής χορη¬ 
γείται εξ ολοκλήρου υπό μορφή δανείου, χωρίς δωρεάν 
κρατική αρωγή. 

ιδ) Σε περιπτώσεις ανακατασκευής επαγγελματικού 
χώρου, υποχρέωση του ιδιοκτήτη είναι να ανακατα¬ 
σκευάσει κτίσμα εμβαδού τουλάχιστον ίσο με το 66% του 
εμβαδού ή του όγκου του κατεδαφιστέου ή καταστρα¬ 
φέντος ολοσχερώς κτίσματος, με βάση το οποίο υπολο¬ 
γίστηκε το δάνειο. Σε όλες τις άλλες περιπτώσεις ανακα¬ 
τασκευής, υποχρέωση του ιδιοκτήτη είναι να ανακατα¬ 
σκευάσει κτίσμα εμβαδού τουλάχιστον ίσο με το 66% του 
εμβαδού του κατεδαφιστέου ή καταστραφέντος ολοσχε¬ 
ρώς κτίσματος, με βάση το οποίο υπολογίστηκε η στεγα- 
στική συνδρομή. 

ιε) Στις περιπτώσεις αυτοστέγασης η Σ.Σ. δεν μπορεί να 
υπερβαίνει το αναφερόμενο στα συμβόλαια αγοραπωλη¬ 
σίας τίμημα. Η αγοραζόμενη κατοικία θα πρέπει να είναι 
νομίμως υφιστάμενη και να έχει εμβαδόν τουλάχιστον ίσο 
με το 40% της δανειοδοτούμενης επιφάνειας του κατεδα- 
φιστέου ή καταστραφέντος ολοσχερώς κτίσματος. Στις 
περιπτώσεις που το κτίσμα στο οποίο πραγματοποιείται η 
αυτοστέγαση δεν έχει οικοδομική άδεια (οικισμοί προϋ- 
φιστάμενοι του 1923) η στατική επάρκεια του κτιρίου θα 
πρέπει να βεβαιώνεται από δύο ιδιώτες Πολιτικούς Μη¬ 
χανικούς. 

2. ΕΠΙΣΚΕΥΗ 

α) Για την επισκευή ζημιών στα «μη φέροντα» στοιχεία 
κτιρίων το ποσό της στεγαστικής συνδρομής ανέρχεται 
μέχρι 88 Ευρώ ανάτ.μ. και μέχρι συνολικού εμβαδού 120 
τ.μ. ανά χωριστή ιδιοκτησία. 

β) Για την επισκευή ζημιών στον «φέροντα» οργανισμό 
κτιρίων της στεγαστικής συνδρομής ανέρχεται μέχρι του 
ποσού των 117 Ευρώ ανάτ.μ. χωρίς περιορισμό ως προς 
το συνολικό εμβαδόν της ιδιοκτησίας. 

γ) Σε περίπτωση που υπάρχουν ζημιές στα «μη φέρο¬ 
ντα» στοιχεία και στον «φέροντα οργανισμό» της ιδίας 
ιδιοκτησίας, το συνολικό ανά τ.μ. ύψος της στεγαστικής 
συνδρομής δεν επιτρέπεται να υπερβαίνει το όριο των 
191 Ευρώ ανάτ.μ. αθροιστικά. 

δ) Γ ιατις επισκευές κτιρίων κάθε χρήσης που είναι δια¬ 
τηρητέα ή παραδοσιακά χαρακτηρισμένα, με προϋπάρ- 
χουσα της πυρκαγιάς απόφαση του Υ.ΠΕ.ΧΩ.Δ.Ε. ή του 
Υπουργείου Πολιτισμού, η Σ.Σ. ανέρχεται μέχρι του πο¬ 
σού των 470 Ευρώ ανάτ.μ. χωρίς περιορισμό ως προς το 
συνολικό εμβαδόν της ιδιοκτησίας. Απαραίτητη προϋπό¬ 
θεση το κτίριο να χρησιμοποιείται και οι ζημιές να προέρ¬ 
χονται από την πυρκαγιά και όχι από εγκατάλειψη. 

ε) Για τα κτίρια της προηγούμενης παραγράφου (δ), 
όταν διατηρείται η όψη και ανακατασκευάζεται το υπό¬ 
λοιπο, θα χορηγείται Σ.Σ. επισκευής διατηρητέου ή πα¬ 
ραδοσιακού κτιρίου για τις όψεις, χωρίς όριο δανειοδό¬ 
τησης, και Σ.Σ. ανακατασκευής κτιρίου αντίστοιχα, για το 
υπόλοιπο κτίσμα με τα όρια τιμών και επιφανειών για κά¬ 
θε κατηγορία κτιρίου (κατοικία ή επαγγελματοβιομηχανι- 
κός χώρος) που αναφέρθηκαν στα προηγούμενα. 

στ) Για επισκευή αποθηκών ανεξαρτήτου χρήσης, αγρο¬ 
τικών κτισμάτων (πλην οικιών) η στεγαστική ενίσχυση ανέρ¬ 
χεται μέχρι συνολικού ποσού 2.348 Ευρώ για κάθε κτίσμα. 

ζ) Για επισκευή κτιρίων που ανήκουν στο Δημόσιο, 
Ν.Π.Δ.Δ. ή σε Κοινωφελή ή σε Φιλανθρωπικά ή σε Ευαγή 
Ιδρύματα ή σε Σωματεία το ύψος της στεγαστικής συν¬ 
δρομής (δάνειο και δωρεάν κρατική αρωγή) για την απο¬ 
κατάσταση του φέροντος οργανισμού και των λοιπών μη 
φερόντων στοιχείων θα ανέρχεται στο ποσό των 205 Ευ¬ 
ρώ ανά τ.μ. επί του συνόλου της επιφάνειας του κτιρίου. 
Γ ια ύψος δανειοδότησης που δεν υπερβαίνει το ως άνω 
ποσό η σχετική έγκριση θα εκδίδεται από την Υ.Α.Σ. Για 
ύψος δανείου που υπερβαίνει το ως άνω ποσό η υπόθεση 
θα παραπέμπεται στο Τμήμα Αποκατάστασης Ζημιών της 
Υ.Α.Σ. για την έκδοση της συμπληρωματικής έγκρισης. 

η) Εφόσον πρόκειται για κτίρια με περισσότερες της μίας χω¬ 
ριστές ιδιοκτησίες, ο κάθε ιδιοκτήτης δικαιούται, εκτός από την 
στεγαστική συνδρομή για την αποκατάσταση των ζημιών της 
ιδιοκτησίας του, και πρόσθετη στεγαστική συνδρομή γιατην κά¬ 
λυψη της δαπάνης που αναλογεί για την αποκατάσταση των ζη¬ 
μιών των κοινοκτήτων στοιχείων. 

θ) Η δωρεάν κρατική αρωγή που αντιστοιχεί στην ανω¬ 
τέρω στεγαστική συνδρομή επισκευής θα καλυφθεί από 
τον Προϋπολογισμό Δημοσίων Επενδύσεων και ανέρχε¬ 
ται σε ποσοστό 33% της στεγαστικής συνδρομής και μό¬ 
νον για μία ιδιοκτησία. 

ι) Σε περίπτωση που στον ίδιο ιδιοκτήτη ανήκαν, πριν 
από την πυρκαγιά, περισσότερες της μιας ιδιοκτησίες, 
στεγαστική συνδρομή δικαιούται για κάθε μία από αυτές, 
ενώ δωρεάν κρατική αρωγή μόνο για τη μία ιδιοκτησία, 
την οποία επιλέγει ο ίδιος με Υπεύθυνη Δήλωση. 

Γ ια τις πέραν της μίας ιδιοκτησίες το σύνολο της στε- 
γαστικής συνδρομής χορηγείται υπό μορφή δανείου, χω¬ 
ρίς δωρεάν κρατική αρωγή. 

IV. ΤΡΟΠΟΣ ΧΟΡΗΓΗΣΗΣ ΣΤΕΓΑΣΤΙΚΗΣ ΣΥΝΔΡΟΜΗΣ 
ΚΑΙ ΕΞΟΦΛΗΣΗΣ ΑΥΤΗΣ 

α) Το ποσό της στεγαστικής συνδρομής για ανακατα- 
σκευή θα αναληφθεί σε δύο δόσεις, η πρώτη από τις οποί¬ 
ες, που περιλαμβάνει ολόκληρη την δωρεάν κρατική αρωγή 
και το μισό (1/2) του δανείου, καταβάλλεται με την υπογρα¬ 
φή της δανειστικής σύμβασης, η δε επόμενη, που περιλαμ¬ 
βάνει το υπόλοιπο μισό (1/2) του δανείου, καταβάλλεται 
όταν θα έχουν εκτελεστοί εργασίες, που αφορούν στην κα¬ 
τασκευή του φέροντα οργανισμού. Στις περιπτώσεις που 
δεν έχει χορηγηθεί αποδεδειγμένα η δωρεάν κρατική αρω¬ 
γή θα χορηγείται το σύνολο του δανείου και η δωρεάν κρα¬ 
τική αρωγή θα ενέχει θέση β' δόσης του δανείου. 

β) Η στεγαστική συνδρομή για επισκευές χορηγείται σε 
δύο δόσεις, η πρώτη από τις οποίες, που περιλαμβάνει ολό¬ 
κληρη την δωρεάν κρατική αρωγή και το μισό (1/2) του δα¬ 
νείου, καταβάλλεται, με την υπογραφή της δανειστικής 
σύμβασης και η επόμενη, που περιλαμβάνει του υπόλοιπο 
μισό (1/2) του δανείου, καταβάλλεται με την εκτέλεση των 
εργασιώνπουκαλύπτουντο80%τουχορηγηθέντος ποσού. 

γ) Το ποσό της στεγαστικής συνδρομής για αυτοστέγαση 
θα χορηγείται εφάπαξ με την προσκόμιση οριστικού συμ¬ 
βολαίου αγοράς και πιστοποιητικού μεταγραφής ή προ¬ 
συμφώνου με την υποχρέωση της υποβολής οριστικού συμ¬ 


βολαίου και πιστοποιητικού μεταγραφής σε χρόνο που θα 
ορίζεται στην εγκριτική απόφαση της αρμόδιας Υπηρεσίας. 

δ) Η συνολική διάρκεια των δανείων ανακατασκευής ή 
αυτοστέγασης ή επισκευής ορίζεται σε δεκαπέντε (15) 
χρόνια η δε εξόφληση τους θα πραγματοποιηθεί σε ισό¬ 
ποσες εξαμηνιαίες ή ετήσιες χρεολυτικές δόσεις, η πρώ¬ 
τη από τις οποίες θα καταβληθεί είκοσι τέσσερις (24) μή¬ 
νες μετά την υπογραφή της δανειστικής σύμβασης. 

ε) Η συνολική διάρκεια των δανείων επισκευής διατη¬ 
ρητέων ή παραδοσιακών κτιρίων ορίζεται σε είκοσι πέντε 
(25) χρόνια, η δε εξόφληση τους θα πραγματοποιηθεί σε 
ισόποσες εξαμηνιαίες ή ετήσιες χρεολυτικές δόσεις, η 
πρώτη από τις οποίες θα καταβληθεί είκοσι τέσσερις (24) 
μήνες μετά την υπογραφή της δανειστικής σύμβασης. 

στ) Η στεγαστική συνδρομή για την αποκατάσταση ζη¬ 
μιών σε πάγιες εγκαταστάσεις επιχειρήσεων και επαγγελ- 
ματιών επιτρέπεται να χορηγηθεί, με τους ίδιους όρους, και 
στους μισθωτές ή σε όσους έχουν από οποιαδήποτε νόμιμη 
αιτία, αποδεδειγμένα τη νομή ή τη χρήση των εν λόγω χώ¬ 
ρων, εφόσον δεν έχει υποβληθεί σχετική αίτηση, εκ μέρους 
των ιδιοκτητών, μέσα σε 45 ημέρες από τη δημοσίευση της 
παρούσας στην Εφημερίδα της Κυβερνήσεως. Μετά την 
πάροδο των 45 ημερών, το δικαίωμα υποβολής αίτησης για 
χορήγηση στεγαστικής συνδρομής μπορεί να ασκηθεί και 
από τον ενοικιαστή, για λογαριασμό του αμελούντος ιδιο¬ 
κτήτη. Σε κάθε περίπτωση, η υποχρέωση γιατην καταβολή 
τωνδόσεωντου δανείου βαρύνει τον ιδιοκτήτη. 

ζ) Τα δάνεια βαρύνονται με επιτόκιο ίσο προς αυτό των 
εντόκων γραμματίων Δημοσίου δωδεκάμηνης διάρκειας 
της εκάστοτε τελευταίας εκδόσεως που χρονικά προη¬ 
γείται της έναρξης κάθε περιόδου εκτοκισμού των δανεί¬ 
ων, προσαυξημένο κατά δύο (2) εκατοστιαίες μονάδες, 
χωρίς άλλη προσαύξηση για προμήθεια κλπ., επιδοτού¬ 
μενο κατά 100% από το λογαριασμό του Ν. 128/75. 

η) Γ ια τους λοιπούς όρους και τη διαδικασία σύναψης και 
χορήγησηςτων δανείων έχουν εφαρμογή οι αντίστοιχες δια¬ 
τάξεις που ισχύουν για τη χρηματοδότηση της οικονομίας. 

V. ΝΕΟΙ ΚΤΗΤΟΡΕΣ 

1. Εγκρίνουμε τη δυνατότητα μεταβιβάσεωςτης στεγα- 
στικής συνδρομής (μαζί με το ακίνητο) και στους τυχόν 
νέους κτήτορες των ακινήτων ασχέτως του τρόπου απο- 
κτήσεως και του είδουςτης ιδιοκτησίας, που έχουν επ’αυ- 
τού (καθολική διαδοχή, ειδική διαδοχή, επικαρπία, ψιλή 
κυριότητα, συνιδιοκτησία κλπ.). Απαραίτητη όμως προϋ¬ 
πόθεση είναι, οι νέοι κτήτορες να έχουν υποβάλλει εμπρό¬ 
θεσμα αίτηση και τα απαιτούμενα δικαιολογητικά, σύμ¬ 
φωνα με τις εκάστοτε ισχύουσες διατάξεις. 

2. Δωρεάν κρατική αρωγή δικαιούνται οι νέοι κτήτορες 
μόνον εφόσον τόσο αυτοί όσο και οι προηγούμενοι ιδιο¬ 
κτήτες, αποδεδειγμένα (με υποβολή υπευθύνων δηλώσε¬ 
ων) δεν έχουν λάβει δωρεάν κρατική αρωγή για άλλο πλη- 
γέν κτίσμα, από τις πυρκαγιές του Αυγούστου 2001, σε 
περιοχές του Νομού Αρκαδίας. 

3. Είναι δυνατή η χορήγηση στεγαστικής συνδρομής και 
στους νέους κτήτορες, που απέκτησαν τη πλήρη κυριό¬ 
τητα του ακινήτου με γονική παροχή μετά την λήξη των 
προθεσμιών αρχικών αιτήσεων, χωρίς να έχει υποβληθεί 
εμπρόθεσμη αίτηση από το νέο κτήτορα. Στην περίπτωση 
αυτή αρκεί μόνο η εμπρόθεσμη υποβολή αίτησης από τον 
αρχικό ιδιοκτήτη του ακινήτου. 

VI. ΑΡΜΟΔΙΟΙ ΠΙΣΤΩΤΙΚΟΙ ΦΟΡΕΙΣ 

Τα εν λόγω δάνεια θα χορηγηθούν από οποιαδήποτε 
Εμπορική Τράπεζα, και την Αγροτική Τράπεζα Ελλάδος. 

VII. ΥΠΟΘΗΚΕΣ ΔΑΝΕΙΩΝ 

Για ποσά μέχρι 2.950 Ευρώ δεν απαιτείται εγγραφή 
υποθήκης. Για την ασφάλεια κάθε δανείου θα εγγράφεται 




16772 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


υπέρ της δανείστριας Τράπεζας υποθήκη επί του ακινήτου 
που θα επισκευάζεται ή θα ανακατασκευάζεται απότοπροϊ- 
όντου δανείου ή αντ’ αυτού επί άλλου ακινήτου που τυχόν 
προσφέρεται από το δανειολήπτη, εφόσον η αξία του ακι¬ 
νήτου καλύπτειτο ασφαλιζόμενο δάνειο. Η υποθήκη μπορεί 
επίσης να μεταφέρεται εκ των υστέρων σε άλλο ακίνητο 
αντίστοιχης αξίας. Συνηγορούμε, ώστε οι Τράπεζες να χο¬ 
ρηγούν δάνεια για την επισκευή ή ανακατασκευή Ιερών 
Ναών πληγέντων από τις πυρκαγιές του Αυγούστου 2001 
σε περιοχές του Νομού Αρκαδίας και στις περιπτώσεις που 
υπάρχει αδυναμία προσφοράς ακινήτου για εγγραφή υπο¬ 
θήκης, προς εξασφάλιση του δανείου, πιστοποιούμενη από 
σχετική βεβαίωση της αρμόδιας Μητρόπολης που ανήκει ο 
Ιερός Ναός. Η ανωτέρω ρύθμιση δεν ισχύει για τους ιδιωτι¬ 
κούς Ναούς, ως προς τους οποίους, έχουν εφαρμογή οι γε¬ 
νικώς ισχύουσες περί σεισμοπλήκτων διατάξεις. 

VIII. ΚΥΡΩΣΕΙΣ 

Με ειδικό όρο των οικείων δανειστικών συμβάσεων θα 
καθορίζεται ρητά ότι σε περίπτωση υποβολής, από τους 
δικαιούχους δανείων ή νέους κτήτορες, ανακριβών δη¬ 
λώσεων ή σε περίπτωση μη εκπλήρωσης των υποχρεώ¬ 
σεων, που θα αναλάβουν με όσα προβλέπονται στην πα¬ 
ρούσα απόφαση θα υπόκεινται, πέρα από τις νόμιμες κυ¬ 
ρώσεις και τις ακόλουθες: 

α. Κήρυξη ολοκλήρου του ποσού του δανείου ληξιπρό¬ 
θεσμου και αμέσως απαιτητού από τη χορήγησή του. 

β. Κατάπτωση ποινικής ρήτρας υπέρ του Δημοσίου, που θα 
συνομολογείται με τη δανειστική σύμβαση και θα αντιστοιχεί 
σε ποσοστό 10% επί ολοκλήρου του ποσού του δανείου. 

γ. Εκτοκισμό του δανείου από τη χορήγηση του με επι¬ 
τόκιο μεγαλύτερο κατά 2,5 ποσοστιαίες μονάδες από το 
επιτόκιο που καθορίστηκε με τη δανειστική σύμβαση για 
κάθε περίπτωση. 

IX. ΚΑΛΥΨΗ ΔΑΠΑΝΗΣ 

1. Από τις διατάξεις της απόφασης αυτής, προκαλείται: 

Για δωρεάν κρατική αρωγή δαπάνη του Προγράμματος 

Δημοσίων Επενδύσεων ύψους 28.200 ευρώ για τα επόμε¬ 
να τέσσερα οικονομικά έτη και θα βαρύνει τα έργα 
2000ΣΕ06900025, 2000ΣΕ06900026, 2000ΣΕ06900027 
της ΣΑΕ 069. 

2. Η προκαλούμενη δαπάνη για την επιδότηση του επι¬ 
τοκίου βαρύνειτο λογαριασμό του Ν. 128/75, ο οποίος δή¬ 
μιου ργείται από παρακράτηση επί των χορηγήσεων των 
Τραπεζών με σκοπό την επιδότηση επιτοκίου δανείων. Ο 
λογαριασμός αυτός επιδοτείται από τον Κρατικό Προϋ¬ 
πολογισμό μόνο σε περίπτωση ελλειμματικότητάς του. 
Το ύψος της δαπάνης αυτής είναι 45.150 Ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 13 Σεπτεμβρίου 2002 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΥΦΥΠ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 


Ν. ΧΡΙΣΤΟΔΟΥΛΑΚΗΣ 


Γ. ΦΛΩΡΙΔΗΣ 


ΥΦΥΠ. ΕΣΩΤΕΡΙΚΩΝ, ΔΗΜ. 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 


ΥΦΥΠ. ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 


Λ. ΠΑΠΑΔΗΜΑΣ I. ΤΣΑΚΛΙΔΗΣ 


♦ 


Αριθ. Φ.5/58224/Β3 (3) 

Πρακτική άσκηση φοιτητών του Τμήματος Κτηνιατρικής 
του Αριστοτελείου Πανεπιστημίου Θεσσαλονίκης. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ- 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 


Έχοντας υπόψη τις διατάξεις: 

1. Της παραγράφου 1 του άρθρου 12 του Ν. 1351/83 
«Εισαγωγή σπουδαστών στην Τριτοβάθμια Εκπαίδευση 
και άλλες διατάξεις» (Α' 56). 


2. Του άρθρου 25 του Ν. 1474/84 «Τροποποίηση του 
Ιδρυτικού Νόμου του Γεωτεχνικού Επιμελητηρίου Ελλά¬ 
δας και άλλες διατάξεις» (Α' 28). 

3. Της παραγράφου 4 του άρθρου 71 του Ν. 1566/85 
«Δομή και λειτουργία της Πρωτοβάθμιας και Δευτερο¬ 
βάθμιας Εκπαίδευσης» (Α' 167). 

4. Της παραγράφου 8του άρθρου 7του Ν. 2158/93 «Εκ¬ 
συγχρονισμός του Ιδρύματος Κρατικών Υποτροφιών και 
άλλες διατάξεις» (Α' 109). 

5. Του άρθρου 29ατου Ν. 1558/85 «Έλεγχος των δαπα¬ 
νών, που προκαλούν οι κανονιστικές διοικητικές πράξεις» 
(Α' 137), όπως προστέθηκε με το άρθρο 27 του Ν. 2081 /92 
(Α' 154) και τροποποιήθηκε με την παράγραφο 2α του άρ¬ 
θρου 1 του Ν. 2469/97 (Α' 38). 

6. Του άρθρου 11 του Ν. 2327/95 «Εθνικό Συμβούλιο Παι¬ 
δείας, ρυθμίσεις θεμάτων έρευνας παιδείας και μετεκπαί¬ 
δευσης εκπαιδευτικών και άλλες διατάξεις» (Α' 210). 

7. Της παραγράφου 7 του άρθρου 22 του Ν. 2362/95 (Α' 
247) «Περί Δημοσίου Λογιστικού, ελέγχου των δαπανών 
του Κράτους και άλλες διατάξεις». 

8. Της 27783/305/87 Υπουργικής απόφασης «Καθορι¬ 
σμός της κατά μήνα αποζημίωσης των φοιτητών Πανεπι¬ 
στημίων, που πραγματοποιούν πρακτική άσκηση στο 
επάγγελμα» (Β'213). 

9. Την 1039386/441/Α0006/21.4.2000 απόφαση του 
Πρωθυπουργού και Υπουργού Οικονομικών «Ανάθεση 
αρμοδιοτήτων Υπουργού Οικονομικών στους Υφυπουρ¬ 
γούς Οικονομικών» (Β' 571). 

10. Τα α) 2108/21.5.2002 έγγραφο του Τμήματος Κτη¬ 
νιατρικής του Αριστοτελείου Πανεπιστημίου Θεσσαλονί¬ 
κης και β) Α. 12779/3.6.2002 της Πρυτανείας του Αριστο- 
τελείου Πανεπιστημίου Θεσσαλονίκης. 

11. Το γεγονός ότι από τις διατάξεις της απόφασης αυ¬ 
τής προκαλείται δαπάνη ύψους δέκα χιλιάδων ενενήντα 
πέντε ευρώ (10.095 ευρώ), η οποία θα καλυφθεί από τις 
πιστώσεις του προϋπολογισμού οικονομικού έτους 2002 
του Αριστοτελείου Πανεπιστημίου Θεσσαλονίκης, (ΚΑΕ 
4121/Στ 5). 

12. Την ΔΙΔΚ/Φ.1/2/22875/31.10.2001 (ΦΕΚ 1480/Β7 
31.10.2001) κοινή απόφαση του Πρωθυπουργού και του 
Υπουργού Εσωτερικών, Δημόσιας Διοίκησης και Αποκέ¬ 
ντρωσης «Ανάθεση αρμοδιοτήτων του Υπουργού Εσωτε¬ 
ρικών, Δημόσιας Διοίκησης και Αποκέντρωσης στους 
Υφυπουργούς Εσωτερικών Δημόσιας Διοίκησης και Απο¬ 
κέντρωσης», αποφασίζουμε: 

1. Ορίζουμε σε εκατόν εβδομήντα δύο (172) τους φοι¬ 
τητές του ογδόου (8ου) και ενάτου (9ου) εξαμήνου του 
Τμήματος Κτηνιατρικής του Αριστοτελείου Πανεπιστημί¬ 
ου Θεσσαλονίκης, οι οποίοι θα πραγματοποιήσουν πρα¬ 
κτική άσκηση σε αγροτικά κτηνιατρεία του Υπουργείου 
Εσωτερικών, Δημόσιας Διοίκησης και Αποκέντρωσης, το 
καλοκαίρι του 2002. 

2. Η αποζημίωση των φοιτητών για την πρακτική τους 
άσκηση ορίζεται σε πενήντα οκτώ ευρώ και εξήντα εννέα 
λεπτά (58,69 Ευρώ) ανά φοιτητή. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Σεπτεμβρίου 2002 

οι ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ 
ΥΦΥΠ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΓΕΩΡΓΙΟΣ ΦΛΩΡΙΔΗΣ Λ. ΠΑΠΑΔΗΜΑΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΕΥΘΥΜΙΟΥ 

Αριθ. Φ.5/67266/Β3 (4) 

Πρακτική άσκηση φοιτητών του Τμήματος Γεωπονίας 
του Αριστοτελείου Πανεπιστημίου Θεσσαλονίκης. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ - 
ΓΕΩΡΓΙΑΣ 

Έχοντας υπόψη τις διατάξεις: 

1. Της παραγράφου 1 του άρθρου 12 του Ν. 1351/83 « 
Εισαγωγή σπουδαστών στην Τριτοβάθμια Εκπαίδευση 
και άλλες διατάξεις» (Α' 56). 

2. Του άρθρου 25 του Ν. 1474/84 «Τροποποίηση του 
Ιδρυτικού Νόμου του Γεωτεχνικού Επιμελητηρίου Ελλά¬ 
δας και άλλες διατάξεις» (Α' 128). 

3. Της παραγράφου 4 του άρθρου 71 του Ν. 1566/85 
«Δομή και λειτουργία της Πρωτοβάθμιας και Δευτερο¬ 
βάθμιας Εκπαίδευσης» (Α' 167). 

4. Της παραγράφου 8του άρθρου 7του Ν. 2158/93 «Εκ¬ 
συγχρονισμός του Ιδρύματος Κρατικών Υποτροφιών και 
άλλες διατάξεις» (Α' 109). 

5. Του άρθρου 29 α του Ν. 1558/85 «Έλεγχος των δα¬ 
πανών, που προκαλούν οι κανονιστικές διοικητικές πρά¬ 
ξεις» (Α' 137), όπως προστέθηκε με το άρθρο 27 του Ν. 
2081/92 (Α' 154) και τροποποιήθηκε με την παράγραφο 2 
ατού άρθρου 1 του Ν. 2469/97 (Α'38). 

6. Του άρθρου 11 του Ν. 2327/95 « Εθνικό Συμβούλιο 
Παιδείας, ρυθμίσεις θεμάτων έρευνας παιδείας και με¬ 
τεκπαίδευσης εκπαιδευτικών και άλλες διατάξεις» (Α' 
210 ). 

7. Της παραγράφου 7 του άρθρου 22 του Ν. 2362/95 (Α' 
247) «Περί Δημοσίου Λογιστικού, ελέγχου των δαπανών 
του Κράτους και άλλες διατάξεις». 

8. Της 27783/305/87 Υπουργικής απόφασης «Καθορι¬ 
σμός της κατά μήνα αποζημίωσης των φοιτητών Πανεπι¬ 
στημίων, που πραγματοποιούν πρακτική άσκηση στο 
επάγγελμα» (Β' 213). 

9. Την 1100383/1330/Α0006/31.10.2001 απόφαση του 
Πρωθυπουργού και Υπουργού Οικονομικών «Ανάθεση 
αρμοδιοτήτων Υπουργού Οικονομικών στους Υφυπουρ¬ 
γούς Οικονομικών» (Β' 1485). 

10. Τα 2659/26.6.2002 έγγραφο του Τμήματος Γεωπο¬ 
νίας του Αριστοτελείου Πανεπιστημίου Θεσσαλονίκης. 

11. Το γεγονός ότι από τις διατάξεις της απόφασης αυ¬ 
τής προκαλείται δαπάνη ύψους τριάντα έξι χιλιάδες πε¬ 
ντακόσια ογδόντα ευρώ (36.580 Ευρώ), η οποία θα καλυ¬ 
φθεί από τις πιστώσεις του προϋπολογισμού οικονομικού 
έτους 2002 του Αριστοτελείου Πανεπιστημίου Θεσσαλο¬ 
νίκης, ΚΑΕ 412105ΣΤ. 

12. Τις διατάξεις του αρ. 40 του Ν. 849/1978 (Α' 232), 
όπως συμπληρώθηκαν με το αρ. 8 του Ν. 2129/1993 (Α' 
57), αποφασίζουμε: 

1. Ορίζουμε σε τριακόσιους δέκα (310) τους φοιτητές 
του ογδόου (8ου) εξαμήνου του Τμήματος Γεωπονίαςτου 
Αριστοτελείου Πανεπιστημίου Θεσσαλονίκης, οι οποίοι 
θα πραγματοποιήσουν πρακτική άσκηση στο Αγρόκτημα 
του Αριστοτελείου Πανεπιστημίου Θεσσαλονίκης και σε 
Υπηρεσίες του Υπουργείου Γεωργίας, το καλοκαίρι του 
2002 . 

2. Η αποζημίωση των φοιτητών για την πρακτική τους 
άσκηση ορίζεται σε εκατόν δέκα οκτώ ευρώ (118 Ευρώ) 
ανά φοιτητή. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Σεπτεμβρίου 2002 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ ΚΑΙ 

ΘΡΗΣΚΕΥΜΑΤΩΝ 

ΓΕΩΡΓΙΟΣ ΦΛΩΡΙΔΗΣ ΠΕΤΡΟΣ ΕΥΘΥΜΙΟΥ 

ΓΕΩΡΓΙΑΣ 

ΓΕΩΡΓΙΟΣ ΔΡΥΣ 
-♦- 

Αριθ. 7864 (5) 

Έγκριση του Οργανισμού Εσωτερικής Υπηρεσίας του 
Ν.Π.Δ.Δ. «ΑΘΛΗΤΙΚΟΣ ΟΡΓΑΝΙΣΜΟΣ ΔΗΜΟΥ ΠΟΛΥ¬ 
ΓΥΡΟΥ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του Ν. 1188/1981. 

2. Τις διατάξεις του Ν. 2190/1994, Ν. 2539/1997 και Ν. 
2683/99 

3. Την 13/2002 απόφαση του Διοικητικού Συμβουλίου 
του Ν.Π.Δ.Δ. «ΑΘΛΗΤΙΚΟΣΟΡΓΑΝΙΣΜΟΣΔΗΜΟΥ ΠΟΛΥ¬ 
ΓΥΡΟΥ», αποφασίζουμε: 

Εγκρίνουμε τον Ο.Ε.Υ. του Ν.Π.Δ.Δ. «ΑΘΛΗΤΙΚΟΣ ΟΡ¬ 
ΓΑΝΙΣΜΟΣ ΔΗΜΟΥ ΠΟΛΥΓΥΡΟΥ» ως κάτωθι: 

Άρθρο 1 

ΔΙΑΡΘΡΩΣΗ ΤΩΝ ΥΠΗΡΕΣΙΩΝ 

ΤΟΥ Ν.Π.Δ.Δ. «ΑΘΛΗΤΙΚΟΣ ΟΡΓΑΝΙΣΜΟΣ 
ΔΗΜΟΥ ΠΟΛΥΓΥΡΟΥ» 

Οι Υπηρεσίες του ΑΘΛΗΤΙΚΟΥ ΟΡΓΑΝΙΣΜΟΥ Δήμου 
Πολυγύρου θα λειτουργούν σε επίπεδο Τμήματος Γυμνα- 
στηρίων, σύμφωνα με την 77/2001 συστατική πράξη του 
Δημοτικού Συμβουλίου Πολυγύρου, με Γραφείο: 

1. Διοικητικών και οικονομικών Υπηρεσιών 

Άρθρο 2 

ΑΡΜΟΔΙΟΤΗΤΕΣ ΤΜΗΜΑΤΟΣ ΔΙΟΙΚΗΤΙΚΩΝ ΚΑΙ 
ΟΙΚΟΝΟΜΙΚΩΝ ΥΠΗΡΕΣΙΩΝ - 
ΚΑΘΗΚΟΝΤΑ ΠΡΟΪΣΤΑΜΕΝΩΝ 

1. Χειρίζεται τα θέματα που έχουν σχέση με τους εργα¬ 
ζόμενους στον ΑΘΛΗΤΙΚΟ ΟΡΓΑΝΙΣΜΟ ΔΗΜΟΥ ΠΟΛΥ¬ 
ΓΥΡΟΥ. 

2. Τηρεί ενημερωμένους, με όλα τα απαραίτητα στοι¬ 
χεία, τους Υπηρεσιακούς Ατομικούς φακέλους των εργα¬ 
ζομένων στον ΑΘΛΗΤΙΚΟ ΟΡΓΑΝΙΣΜΟ. 

3. Χορηγεί,ύστερα από αίτηση, πιστοποιητικά σε άτομα 
που έχουν σχέση με τον ΑΘΛΗΤΙΚΟ ΟΡΓΑΝΙΣΜΟ. 

4. Καθορίζει εβδομαδιαίο πρόγραμμα εργασίας του 
προσωπικού που εργάζεται με βάρδιες. 

5. Ευθύνεται για την έγκαιρη και σωστή εφαρμογή της 
εργατικής Νομοθεσίας σ’ ότι αφορά τους εργαζόμενους 
στον ΑΘΛΗΤΙΚΟ ΟΡΓΑΝΙΣΜΟ, εισηγούμενος ανάλογα 
στο Διοικητικό Συμβούλιο. 

6. Εγκρίνει τις άδειες των εργαζομένων του Νομικού 
Προσώπου (ΑΘΛΗΤΙΚΟΥ ΟΡΓΑΝΙΣΜΟΥ ΔΗΜΟΥ ΠΟΛΥ¬ 
ΓΥΡΟΥ). 

7. Ελέγχει τις κάρτες παρουσίας των εργαζομένων και 
ενημερώνει το Διοικητικό Συμβούλιο για κάθε απουσία ή 
ανωμαλία. 

8. Φροντίζει για την έγκαιρη σύνταξη, αναμόρφωση του 
ετήσιου προϋπολογισμού, σύμφωνα με τις διατάξεις που 
ισχύουν για τα Νομικά Πρόσωπα Δημοσίου Δικαίου των 

ΟΤΑ, καθώς και την έγκαιρη σύνταξη και υποβολή του 
ετήσιου Απολογισμού. 

9. Παρακολουθεί την κίνηση Εσόδων - Εξόδων του 
ΑΘΛΗΤΙΚΟΥ ΟΡΓΑΝΙΣΜΟΥ και ενημερώνει έγκαιρα τις 
ενδιαφερόμενες υπηρεσίες και το Διοικητικό Συμβούλιο. 

10. Προσδιορίζειτις τακτικές ανάγκεςτου ΑΘΛΗΤΙΚΟΥ 
ΟΡΓΑΝΙΣΜΟΥ σε ετήσια βάση και προβαίνει στην προμή¬ 
θεια διαφόρων υλικών. 

11. Διενεργεί διαγωνισμό για μισθώσεις, εκμισθώσεις, 
προμήθειες που αφορούν τον ΑΘΛΗΤΙΚΟ ΟΡΓΑΝΙΣΜΟ, 
σύμφωνα με τις διατάξεις που ισχύουν για τα Ν.Π.Δ.Δ. 
των ΟΤΑ. 

12. Φροντίζει για τη σύνταξη, προώθηση και έγκριση 
διαφόρων ενταλμάτων. 

13. Φροντίζει για τη μισθοδοσία και λοιπές παροχές 
στους εργαζόμενους. 

14. Φροντίζει για την είσπραξη διαφόρων πόρων του 
ΑΘΛΗΤΙΚΟΥ ΟΡΓΑΝΙΣΜΟΥ. 

15. Φροντίζει για τις πληρωμές διαφόρων προμηθειών - 
έργων καθώς και διαφόρων τελών, φόρων, χαρτοσήμου, 
Ι.Κ.Α. κ.λπ., σύμφωνα με τις ισχύουσες διατάξεις των 
ΟΤΑ. 

16. Παραλαμβάνει και φυλάσσειτο υλικό που προορίζε¬ 
ται για τον ΑΘΛΗΤΙΚΟ ΟΡΓΑΝΙΣΜΟ ΔΗΜΟΥ ΠΟΛΥΓΥ¬ 
ΡΟΥ. 

17. Φροντίζει για τη διανομή του υλικού σύμφωνα με τον 
προορισμό τους. 

18. Προβαίνει σε καταστροφή και εκποίηση του άχρη¬ 
στου υλικού. 

19. Τηρείτο απαιτούμενα βιβλία κ.λ.π., σύμφωνα με τις 
διατάξεις περί Ν.Π.Δ.Δ. των ΟΤΑ. 

20. Συνεργάζεται με τα άλλα Τμήματα ή Γραφεία για θέ¬ 
ματα συναρμοδιότητας. 

21. Φροντίζει για τον εξοπλισμό με τα απαραίτητα και 
κατάλληλα μέσα του ΑΘΛΗΤΙΚΟΥ ΟΡΓΑΝΙΣΜΟΥ, για την 
άμεση παροχή υγειονομικής περίθαλψης στους ευρισκό¬ 
μενους στους χώρους άθλησης του ΑΘΛΗΤΙΚΟΥ ΟΡΓΑ¬ 
ΝΙΣΜΟΥ. 

22. Έχει τη δυνατότητα να εξουσιοδοτεί εγγράφως κά¬ 
ποιον υπάλληλο του Τμήματος ή Γραφείου του, για την 
διεκπεραίωση οποιασδήποτε εργασίας. 

Άρθρο 4 

ΣΤΕΛΕΧΩΣΗ ΤΩΝ ΥΠΗΡΕΣΙΩΝ ΤΟΥ Ν.Π.Δ.Δ. 

«ΑΘΛΗΤΙΚΟΣ ΟΡΓΑΝΙΣΜΟΣ ΔΗΜΟΥ ΠΟΛΥΓΥΡΟΥ» 

• Οι θέσεις των κατηγοριών ΠΕ,ΤΕ,και ΔΕ κατατάσσο¬ 
νται στους βαθμούς Δ'.(εισαγωγικός), Γ., Β'. καιΑ'. (κατα¬ 
ληκτικός). 

• Οι θέσεις της κατηγορίας ΥΕ κατατάσσονται στους 
βαθμούς Ε'. (εισαγωγικός), Δ'., Γ., Β'. (καταληκτικός). 

• Τα προσόντα διορισμού των θέσεων περιγράφονται 
στα Π.Δ/τα 50/2001,37α/87 και 22/90. 

• Οι θέσεις που προβλέπονται για την στελέχωση του 
τμήματος ανά κατηγορία και κλάδο είναι οι εξής: 

ΚΑΤΗΓΟΡΙΑ ΠΕ 

ΚΛΑΔΟΣ ΘΕΣΕΙΣ ΘΕΣΕΙΣ 

ΠΡΟΒΛΕΠΟΜΕΝΕΣ ΚΑΛΥΦΘΕΙΣΕΣ 

ΠΕ 10 ΚΑΘΗΓΗΤΩΝ 

ΦΥΣΙΚΗΣ ΑΓΩΓΗΣ 1 (μία) 

ΣΥΝΟΛΑ 1 (μία) 


ΚΑΤΗΓΟΡΙΑ ΔΕ 

ΔΕ 1 ΔΙΟΙΚΗΤΙΚΩΝ - 1 (μία) 

ΓΡΑΜΜΑΤΕΩΝ 

ΔΕ 30 ΤΕΧΝΙΤΩΝ 1 (μία) 

Υδραυλικού-Ξυλουργού- 
Συντηρητού κτιρίων- 
Ελαιοχρωματιστών- 
Ηλεκτροσυγκολητών- 
Κηπουρών 

ΣΥΝΟΛΑ 2 (δύο) 

ΚΑΤΗΓΟΡΙΑ ΥΕ 

ΥΕ 16 Κλητήρων-Φυλάκων- 
Νυχτοφυλάκων- 

Γενικών Καθηκόντων 2 (δύο) 1 (μία) 

ΣΥΝΟΛΑ 2 (δύο) 1 (μία) 

Προσωποπαγείς θέσεις 

■ Προβλέπονται τρεις (3) θέσεις διαφόρων ειδικοτήτων, 
για την αντιμετώπιση εποχικών, περιοδικών ή πρόσκαι¬ 
ρων αναγκών (άρθρο 18παρ.12 Ν. 2503/97). 

Άρθρο 5 

ΠΡΟΪΣΤΑΜΕΝΟΣ ΤΜΗΜΑΤΟΣ 

Ο Προϊστάμενος του Τμήματος Διοικητικών και Οικονο¬ 
μικών Υπηρεσιών προέρχεται από τους κλάδους: 

• ΠΕ Καθηγητών Φυσικής Αγωγής ή 

• ΔΕ Διοικητικών Γραμματέων 

Άρθρο 6 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτι¬ 
κή περίθαλψη των υπαλλήλων, εφαρμόζονται οι εκάστοτε 
ισχύουσες Νομοθετικές διατάξεις. 

Άρθρο 7 

Από τη ψήφιση του παραπάνω Οργανισμού Εσωτερι¬ 
κής Υπηρεσίας προκαλείται δαπάνη σε βάρος του προ¬ 
ϋπολογισμού οικονομικού έτους 2002, ο οποίος ενι- 
σχύεται από τους ΚΑΠ ύψους 14.700 Ευρώ περίπου. 
Εφόσον δε προσληφθούν όλοι, για τα επόμενα οικονο¬ 
μικά έτη, το ύψος της δαπάνης δεν μπορεί να προσδιο¬ 
ριστεί. 

Άρθρο 8 

Η ισχύς του παρόντος Οργανισμού αρχίζει από τη δη¬ 
μοσίευσή του στην Εφημερίδα της Κυβερνήσεως. 

Το προσωπικό που υπηρετεί κατά τη δημοσίευση του 
παρόντος, εντάσσεται στις θέσεις του Ο.Ε.Υ. που έχουν 
υποχρεωτικά δημιουργηθεί γι’ αυτό. 

Με την απόφαση αυτή προκαλείται δαπάνη 14.700 Ευ¬ 
ρώ περίπου εις βάρος του Προϋπολογισμού του Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πολύγυρος, 9 Αυγούστου 2002 

Ο Γ ενικός Γ ραμματέας Περιφέρειας 
ΗΛΙΑΣ ΛΙΑΚΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




